ai4bharat/Pralekha huggingface dataset:
రాష్ట్రపతి సచివాలయం
పనాజీలో శనివారం నిర్వహించనున్న 'గోవా విముక్తి దినోత్సవం'లో పాల్గొననున్న రాష్ట్రపతి
రాష్ట్రపతి శ్రీ రామ్నాథ్ కోవింద్, శని, ఆదివారాల్లో గోవాలో పర్యటించనున్నారు. శనివారం పనాజీలో 60వ 'గోవా విముక్తి దినోత్సవం' వేడుకలను ప్రారంభిస్తారు.
ప్రధాన మంత్రి కార్యాలయం
నౌకాదళ దినం సందర్భం లోభారతీయ నౌకాదళాని కి శుభాకాంక్షలు తెలిపిన ప్రధాన మంత్రి
నౌకాదళ దినం సందర్భం లో నౌకాదళం సిబ్బంది కి మరియు వారి కుటుంబాల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘నౌకాదళం నాడు నౌకాదళ సిబ్బంది అందరి కి మరియు వారి కుటుంబాల కు ఇవే శుభాకాంక్షలు. మన సముద్ర సంబంధి ఘన చరిత్ర ను చూసుకొని మనమంతా గర్వపడుతున్నాం. భారతీయ నౌకాదళం దృఢత్వం తో మన దేశాన్ని రక్షిస్తూవచ్చింది; అంతేకాక, సవాళ్లు ఎదురైన కాలాల్లో మానవీయ భావం తో తనను తాను ప్రతిష్ఠితం చేసుకొంది కూడాను.’’ అని పేర్కొన్నారు.
(
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఢిల్లీ లో అనధికార కాలనీ ల నివాసుల కు యాజమాన్యం లేదా బదిలీ/తనఖా హక్కు ను కట్టబెట్టే/ గుర్తించే ప్రక్రియ ను సిఫారసు చేసేందుకుగాను ఒక సంఘాన్ని నియమించే ప్రతిపాదన కు ఆమోదం తెలిపిన మంత్రివర్గం
ఢిల్లీ లో అనధికార కాలనీ ల  నివాసుల కు యాజమాన్యం లేదా బదిలీ/తనఖా హక్కు ను కట్టబెట్టే/ గుర్తించే ప్రక్రియ ను సిఫారసు చేసేందుకు ఒక సంఘాన్ని వేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దిగువన పేర్కొన్న సభ్యుల తో ఏర్పాటయ్యే ఈ సంఘాని కి ఢిల్లీ లెఫ్టెనంట్ గవర్నర్ అధ్యక్షత వహిస్తారు:
i. వైస్ చైర్ మన్, ఢిల్లీ డివెలప్ మెంట్ అథారిటీ ;
ii. అడిశనల్ సెక్రటరీ, మినిస్ట్రీ ఆఫ్ హౌసింగ్ & అర్బన్ అఫైర్స్ , భారత ప్రభుత్వం;
iii. చీఫ్ సెక్రటరీ, ఢిల్లీ ఎన్ సిటి యొక్క ప్రభుత్వం ;
iv. ఢిల్లీ తూర్పు, ఉత్తర మరియు దక్షిణ మున్సిపల్ కార్పొరేశన్ ల కమిశనర్ లు;
v. చైర్ మన్, ఢిల్లీ అర్బన్ ఆర్ట్స్ కమిశన్;
vi. ప్రొఫెసర్, అర్బన్ ట్రాన్స్ పోర్ట్, స్కూల్ ఆఫ్ ప్లానింగ్ & ఆర్కిటెక్చర్ , ఢిల్లీ
vii. అర్బన్ ప్లానర్ & డైరెక్టర్, నేశనల్ ఇన్ స్టిట్యూట్ ఆఫ్ అర్బన్ అఫైర్స్
viii. పూర్వ డైరెక్టర్, ఢిల్లీ ఫైర్ సర్వీసెస్; మరియు
ix. ప్రిన్సిపల్ కమిశనర్, డిడిఎ, కార్యదర్శి.
ఏర్పాటు చేసిన సంఘం తన నివేదిక ను 90 రోజుల లోపల ఎంఒహెచ్యుఎ కు సమర్పిస్తుంది. సంఘం ఈ నివేదిక ను సమర్పించిన తరువాత ఈ విషయాన్ని మంత్రివర్గ సచివాలయం దృష్టి కి తీసుకొని వస్తారు. సంఘం సిఫార్సుల ను పరిశీలించిన అనంతరం తదుపరి చర్య తీసుకోవడం జరుగుతుంది.
ప్రయోజనాలు:
సంఘం యొక్క సిఫారసు లు ఢిల్లీ లో అనధికారిక కాలనీ లలో నివసిస్తున్న ప్రజల కు యాజమాన్యం లేదా బదిలీ/ తనఖా హక్కు లను దఖలు పరచడం కోసం ఒక దారిని పరుస్తాయి. ఢిల్లీ లో అనధికారిక కాలనీల నివాసుల కు పైన ప్రస్తావించినటువంటి హక్కుల ను దఖలు పరచడం అనే అంశాన్ని పరిశీలన కు స్వీకరించడం ఇదే తొలిసారి.
(
ప్రధాన మంత్రి కార్యాలయం
హిమాచల్ ప్రదేశ్ స్థాపన దినంనాడు ఆ రాష్ట్ర ప్రజల కు శుభాకాంక్షలు తెలిపిన ప్రధాన మంత్రి
హిమాచల్ ప్రదేశ్ స్థాపన దినం సందర్భం లో ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో –
‘‘హిమాచల్ ప్రదేశ్ స్థాపన దినం నాడు ఆ రాష్ట్ర ప్రజలందరి కి అనేకానేక శుభాకాంక్షలు. ప్రకృతి ఒడిలో నెలకొన్న ఈ రాష్ట్రం నిరంతరం ప్రగతి పథం లో ముందుకు సాగిపోవడమే కాక దేశం యొక్క అభివృద్ధి లో కూడాను తన మహత్వపూర్ణమైనటువంటి భాగస్వామ్యాన్ని నిలబెట్టుకొంటూ ఉండాలని నేను కోరుకొంటున్నాను.’’ అని పేర్కొన్నారు.
ఆర్థిక మంత్రిత్వ శాఖ
మౌలిక సదుపాయాల ప్రణాళిక గురించి చర్చించడానికి ఏర్పాటైన సమావేశానికి అధ్యక్షత వహించిన - ఆర్ధిక మంత్రి నిర్మలా సీతారామన్
మూలధన వ్యయాన్ని ముందుగానే పేర్కొనవలసిందిగా మంత్రిత్వ శాఖలను కోరిన - కేంద్ర ఆర్ధిక మంత్రి
ఎం.ఎస్.ఎం.ఈ.ల బకాయిలను త్వరగా చెల్లించాలని మంత్రిత్వ శాఖలను, వాటి ఆధీనంలోని సి.పి.ఎస్.ఈ. లను కోరిన - కేంద్ర ఆర్ధిక మంత్రి
మౌలిక సదుపాయాల ప్రణాళిక గురించి చర్చించడానికి, కేంద్ర ఆర్థిక, కార్పొరేట్ వ్యవహారాల శాఖల మంత్రి శ్రీమతి నిర్మలా సీతారామన్ ఈ రోజు ప్రభుత్వ సీనియర్ అధికారులతో దృశ్య మాధ్యమం ద్వారా సమావేశం నిర్వహించారు. కేంద్ర ఆర్ధిక మంత్రి, 2021-22 బడ్జెట్ సమర్పించిన తర్వాత, ఆర్థిక మంత్రిత్వ శాఖలు / విభాగాలతో ఇది నాల్గవ సమీక్ష సమావేశం మరియు మౌలిక సదుపాయాల ప్రణాళిక రూపొందించిన తర్వాత నిర్వహించిన వరుస సమావేశాలలో రెండవది. మంత్రిత్వ శాఖలు, వాటి ఆధ్వర్యం లోని సి.పి.ఎస్.ఈ. ల మూలధన వ్యయ ప్రణాళికలు, బడ్జెట్ ప్రకటనల అమలు స్థితి, మౌలిక సదుపాయాల పెట్టుబడులను వేగవంతం చేసే చర్యల గురించి ఈ సమావేశంలో చర్చించడం జరిగింది. ఈ సమావేశంలో - ఆర్ధిక కార్యదర్శి, ఆర్థిక వ్యవహారాల శాఖ కార్యదర్శి, ప్రభుత్వ రంగ సంస్థల శాఖ కార్యదర్శి, విద్యుత్ శాఖ కార్యదర్శి, రైల్వే బోర్డు ఛైర్మన్, సి.ఈ.ఓ. లతో పాటు, రెండు మంత్రిత్వ శాఖల ఆధ్వర్యం లోని సి.పి.ఎస్.ఈ.లకు చెందిన సి.ఎం.డి.లు / సి.ఈ.ఓ.లు, సి.ఈ.ఓ.లు పాల్గొన్నారు.
మంత్రిత్వ శాఖలు, వాటి ఆధ్వర్యంలోని సి.పి.ఎస్.ఈ.ల మూలధన వ్యయ పనితీరును సమీక్షిస్తున్న సందర్భంగా, కేంద్ర ఆర్ధిక మంత్రి మాట్లాడుతూ, మహమ్మారి అనంతరం, ఆర్థిక వ్యవస్థని పునరుద్ధరించడం లో మెరుగైన మూలధన వ్యయం కీలక పాత్ర పోషిస్తుందని నొక్కిచెప్పారు. వారి మూలధన వ్యయాన్ని ముందు గానే పేర్కొనాలని, మంత్రిత్వ శాఖలను కోరారు. మూలధన వ్యయం లక్ష్యాలను మరింతగా సాధించాలనే లక్ష్యంతో మంత్రిత్వ శాఖలు కృషి చేయాలని కూడా అభ్యర్థించారు. 2021-22 ఆర్థిక సంవత్సరానికి బడ్జెట్ లో 5.54 లక్షల కోట్ల రూపాయల మేర మూలధన వ్యయాన్ని అందించడం జరిగిందనీ, 2020-21 బడ్జెట్ అంచనా తో పోలిస్తే ఇది 34.5 శాతం పెరిగిందని కేంద్ర ఆర్థిక మంత్రి తెలిపారు. ఏదేమైనా, మూలధన వ్యయాన్ని పెంచడానికి బడ్జెట్ పరంగా చేసే ప్రయత్నాలను కేంద్ర ప్రభుత్వ రంగ సంస్థలు పూర్తి చేయవలసిన అవసరం ఎంతైనా ఉంది.
మౌలిక సదుపాయాల వ్యయం కేవలం మౌలిక సదుపాయాల కోసం కేంద్ర ప్రభుత్వ బడ్జెట్ వ్యయం మాత్రమే కాదని, దీనిలో రాష్ట్ర ప్రభుత్వాలతో పాటు, ప్రైవేటు రంగంలో పెండింగ్ లో ఉన్న మౌలిక సదుపాయాలు కూడా కలిసి ఉన్నాయని, కేంద్ర ఆర్థిక మంత్రి నొక్కి చెప్పారు. అదనపు బడ్జెట్ వనరుల ద్వారా ప్రభుత్వ వ్యయం కూడా ఇందులో ఉంది. అందువల్ల, వినూత్న నిర్మాణ మరియు ఆర్ధిక సహాయం చేయడం ద్వారా ద్వారా ప్రాజెక్టులకు నిధులు సమకూర్చడంతో పాటు, మౌలిక సదుపాయాల వ్యయాన్ని పెంచడానికి ప్రైవేట్ రంగానికి పూర్తి సహకారం అందించడానికి, మంత్రిత్వ శాఖలు చురుకుగా పని చేయాలని, ఆచరణీయ ప్రాజెక్టుల కోసం మంత్రిత్వ శాఖలు కూడా పి.పి.పి. విధానాన్ని అన్వేషించాల్సిన అవసరం ఉందని కేంద్ర ఆర్ధిక మంత్రి సూచించారు. ఎం.ఎస్.ఎం.ఈ.ల బకాయిలను త్వరగా చెల్లించాలని కూడా మంత్రిత్వ శాఖలను, వాటి ఆధ్వర్యంలోని సి.పి.ఎస్.ఈ. లను కేంద్ర ఆర్ధిక మంత్రి కోరారు.
భారీ ముఖ్యమైన ప్రాజెక్టుల పై సమయానుకూలంగా వ్యయం అందుబాటులో ఉండేలా చూడాలని, కేంద్ర ఆర్థిక మంత్రి, తమ ప్రసంగాన్ని ముగిస్తూ, మంత్రిత్వ శాఖల కార్యదర్శులను కోరారు. ఆయా రంగాల - నిర్దిష్ట ప్రాజెక్టులపై సంబంధిత రాష్ట్ర ప్రభుత్వాలతో సమర్ధవంతంగా సమీక్షలు జరపాలని కూడా ఆమె మంత్రిత్వ శాఖల ను కోరారు. అన్ని మంత్రిత్వ శాఖలు / విభాగాలతో, తాను, క్రమం తప్పకుండా సమీక్ష సమావేశాలు నిర్వహిస్తానని, కేంద్ర ఆర్థిక మంత్రి చెప్పారు.
ఆర్ధిక వ్యవహారాల మంత్రివర్గ సంఘం
పాల్వాల్ నుండి సోహ్నా-మనేసర్- ఖార్ఖౌడా మీదుగా సోనిపట్ వరకు హర్యానా ఆర్బిటల్ రైల్ కారిడార్ ప్రాజెక్టుకు మంత్రివర్గం ఆమోదం తెలిపింది.
ప్రాజెక్ట్ మొత్తం పొడవు ~ 121.7 కి.మీ.
హర్యానా ప్రభుత్వంతో రైల్వే మంత్రిత్వ శాఖ ఏర్పాటు చేసిన జాయింట్ వెంచర్ సంస్థ హర్యానా రైల్ ఇన్ఫ్రాస్ట్రక్చర్ డెవలప్మెంట్ కార్పొరేషన్ లిమిటెడ్  ఈ ప్రాజెక్టును అమలు చేస్తుంది.
ఇది ఢిల్లీకి ఉద్దేశించని ట్రాఫిక్ మళ్లింపును సులభతరం చేస్తుంది, ఎన్సిఆర్ కి చెందిన హర్యానా రాష్ట్ర సబ్ రీజియన్ లో మల్టీమోడల్ లాజిస్టిక్స్ హబ్లను అభివృద్ధి చేయడంలో సహాయపడుతుంది.
ప్రాజెక్ట్ పూర్తి అంచనా వ్యయం ~ రూ. 5,617 కోట్లు, 5 సంవత్సరాలలో పూర్తి చేయాలని ప్రతిపాదించారు
ప్రధాని శ్రీ నరేంద్ర మోడీ అధ్యక్షతన ఆర్థిక వ్యవహారాల కేబినెట్ కమిటీ పాల్వాల్ నుండి సోహ్నా-మనేసర్- ఖార్ఖౌడా మీదుగా సోనిపట్ వరకు హర్యానా ఆర్బిటల్ రైల్ కారిడార్ ప్రాజెక్టుకు అనుమతి ఇచ్చింది. ఈ రైలు మార్గం పాల్వాల్ నుండి ప్రారంభమై ప్రస్తుత హర్సానా కలాన్ స్టేషన్  వద్ద ముగుస్తుంది. ఇది ప్రస్తుతం ఉన్న పట్లి స్టేషన్ , సుల్తాన్పూర్ స్టేషన్ , అసౌధా స్టేషన్  కు కనెక్టివిటీని ఇస్తుంది.
అమలు:
హర్యానా ప్రభుత్వంతో రైల్వే మంత్రిత్వ శాఖ జాయింట్ వెంచర్ హర్యానా రైల్ ఇన్ఫ్రాస్ట్రక్చర్ డెవలప్మెంట్ కార్పొరేషన్ లిమిటెడ్  ఈ ప్రాజెక్టును అమలు చేస్తుంది. ఈ ప్రాజెక్టుకు రైల్వే మంత్రిత్వ శాఖ, హర్యానా ప్రభుత్వం, ప్రైవేట్ వాటాదారుల సంయుక్త భాగస్వామ్యం ఉంటుంది. ఈ ప్రాజెక్టు పూర్తి ఖర్చు రూ. 5,617 కోట్లు. ఈ ప్రాజెక్టు 5 సంవత్సరాలలో పూర్తయ్యే అవకాశం ఉంది.
ప్రయోజనాలు:
హర్యానాలోని పాల్వాల్, నుహ్, గురుగ్రామ్,ఝజ్జార్, సోనిపట్ జిల్లాలకు ఈ రైలు మార్గం ద్వారా లబ్ధి చేకూరుతుంది.
ఇది ఢిల్లీకి ఉద్దేశించని ట్రాఫిక్ మళ్లింపును సులభతరం చేస్తుంది, తద్వారా ఎన్సిఆర్ను రద్దీని సుగమం చేస్తుంది. ఎన్సిఆర్ కింద హర్యానా రాష్ట్ర ఉప ప్రాంతంలోని మల్టీమోడల్ లాజిస్టిక్స్ హబ్లను అభివృద్ధి చేయడంలో సహాయపడుతుంది. ఇది ఈ ప్రాంతం యొక్క హై-స్పీడ్ నిరాటంకమైన కనెక్టివిటీని డెడికేటెడ్ ఫ్రైట్ కారిడార్ నెట్వర్క్కు అందిస్తుంది, దీని ఫలితంగా ఎన్సిఆర్ నుండి దేశంలోని వివిధ ఓడరేవులకు ఎక్సిమ్ ట్రాఫిక్ కోసం ఖర్చు, రవాణా సమయం తగ్గుతుంది, వస్తువుల ఎగుమతులను మరింత పోటీ పెంచుతాయి. ఈ సమర్థవంతమైన రవాణా కారిడార్ ఇతర కార్యక్రమాలతో పాటు 'మేక్ ఇన్ ఇండియా' మిషన్ను నెరవేర్చడానికి, తయారీ యూనిట్లను ఏర్పాటు చేయడానికి, బహుళజాతి పరిశ్రమలను ఆకర్షించడానికి మౌలిక సదుపాయాలను కల్పిస్తుంది. ఈ ప్రాజెక్ట్ హర్యానా రాష్ట్రంలోని ఇప్పటివరకు ఇటువంటి రవాణా సేవలకు దూరంగా ఉన్న ప్రాంతాలను అనుసంధానిస్తుంది, తద్వారా హర్యానా రాష్ట్రంలో ఆర్థిక, సామాజిక కార్యకలాపాలు పెరుగుతాయి. ఈ బహుళార్ధసాధక రవాణా ప్రాజెక్టు అందుబాటు ధరల్లో వేగవంతమైన ప్రయాణికుల ప్రయాణం, గురుగ్రామ్, పారిశ్రామిక ప్రాంతాలైన మానేసర్, సోహ్నా, ఫరూఖ్ నగర్, ఖార్ఖౌడా సోనిపట్ నుండి వేర్వేరు దిశల్లో సుదూర ప్రయాణానికి కూడా దోహదపడుతుంది. ప్రతిరోజూ సుమారు 20,000 మంది ప్రయాణికులు ఈ లైన్ ద్వారా ప్రయాణించనున్నారు, ప్రతి సంవత్సరం 50 మిలియన్ టన్నుల సరకు రవాణా కూడా జరుగుతుంది.
నేపథ్యం:
ఢిల్లీని దాటి పాల్వాల్ నుండి సోనిపట్ వరకు ఆర్బిటల్ రైల్ కారిడార్ జాతీయ రాజధాని ప్రాంతం సుస్థిరమైన అభివృద్ధికి, ఢిల్లీ ప్రాంతంలో ప్రస్తుతం ఉన్న భారత రైల్వే నెట్వర్క్ మార్గాన్ని సుగమం చేసే కీలకమైన మౌలిక సదుపాయాల ప్రాజెక్టు. ఈ ప్రాజెక్ట్ అమరిక పశ్చిమ పరిథి  ఎక్స్ప్రెస్వేకు ఆనుకొని ఉంది. ఈ ప్రతిపాదన కొంతకాలంగా పరిశీలనలో ఉంది. ఢిల్లీ నుండి బయల్దేరి, హర్యానా రాష్ట్రం గుండా వెళుతున్న అన్ని రైల్వే మార్గాలతో పాటు ప్రత్యేకించిన సరకు రవాణా కారిడార్ నెట్వర్క్తో అనుసంధానమై ఉంటుంది.
ప్రధాన మంత్రి కార్యాలయం
ఎరువుల రంగం లో ఆత్మనిర్భరత ను గురించి కేంద్ర మంత్రిడాక్టర్ శ్రీ మన్ సుఖ్ మాండవీయ వ్రాసిన వ్యాసాన్ని శేర్ చేసిన ప్రధాన మంత్రి
ఎరువుల రంగం లో ఆత్మనిర్భరత ను గురించి కేంద్ర మంత్రి డాక్టర్ శ్రీ మన్ సుఖ్ మండావియా వ్రాసిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
ఎరువులు మరియు రసాయనాల శాఖ కేంద్ర మంత్రి డాక్టర్ శ్రీ మన్ సుఖ్ మాండవీయ ట్వీట్ ను ప్రధాన మంత్రి కార్యాలయం రీ ట్వీట్ చేస్తూ -
‘‘భారతదేశం లో ఎరువుల విభాగం ఆ రంగం లో ఆత్మనిర్భరత గమ్యం దిశ లో ఏ విధం గా మహత్వపూర్ణమైనటువంటి అడుగుల ను వేస్తూ సాగిపోతున్నదీ కేంద్ర మంత్రి డాక్టర్ శ్రీ మన్ సుఖ్ మాండవీయ గారు వివరించారు.. ఆ వ్యాసాన్ని చదువగలరు.’’ అంటూ ఒక ట్వీట్ లో పేర్కొన్నది.
సమాచార, ప్రసార మంత్రిత్వ శాఖ
కిర్గిజ్స్తాన్ లో మే 23 నుండి మే 26వ తేదీ వరకు జరిగే ఎస్సిఒ దేశాల రెండవ మాస్ మీడియా ఫోరమ్ లో భారతదేశాని కి ప్రాతినిధ్యం వహించనున్న శ్రీ టి.వి.కె. రెడ్డి
షాంఘై కోఆపరేషన్ ఆర్గనైజేషన్  దేశాల రెండవ మాస్ మీడియా ఫోరమ్ లో పాలుపంచుకొనే ప్రతినిధి గా సమాచార ప్రసార మంత్రిత్వ శాఖ తెలంగాణ ప్రాంత అదనపు డైరెక్టర్ జనర్ శ్రీ టి.వి.కె. రెడ్డి ని భారత ప్రభుత్వం నామినేట్ చేసింది. ఈ రెండో మాస్ మీడియా ఫోరమ్ కార్యక్రమాన్ని ఈ సంవత్సరం మే నెల 23 వ తేదీ నుండి 26వ తేదీ వరకు కిర్గిజ్ రిపబ్లిక్ యొక్క సంస్కృతి, సమాచారం మరియు పర్యటక మంత్రిత్వ శాఖ బిష్కెక్ లో నిర్వహించనుంది. ఈ సందర్భం గా షాంఘై కోఆపరేషన్ ఆర్గనైజేషన్ అభివృద్ధి లో మాస్ మీడియా పాత్ర అంశం పై చర్చ చోటు చేసుకొంటుంది. ప్రపంచ సమాచార రంగంలో ఎస్సిఒ విజన్ పట్ల ఒక సకారాత్మకమైన ఇమేజ్ ను పటిష్టపరచేందుకు చురుకైన కార్యాచరణ ను చేపట్టనున్నారు. ఎస్సిఒ తొలి మీడియా సమిట్ గత సంవత్సరం లో జూన్ నెలలో బీజింగ్ లో జరిగింది. ఆ కార్యక్రమానికి ఎస్సిఒ సభ్య దేశాలు, పరిశీలక దేశాలు మరియు చర్చ సంబంధిత భాగస్వాములతో పాటు, 16 దేశాలకు చెందిన 110 కి పైగా మీడియా సంస్థలు పాల్గొన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- గత 24 గంటల్లో 1 కోటి కంటే ఎక్కువ మోతాదులు ఇవ్వబడ్డాయి
- 87.07 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- 201 రోజుల తర్వాత 20,000 కంటే తక్కువ రోజువారీ కొత్త కేసులను ఇండియా నివేదిస్తుంది; గత 24 గంటల్లో 18,795 కొత్త కేసులు
- యాక్టివ్ కేసులు మొత్తం కేసులలో 1% కన్నా తక్కువ, ప్రస్తుతం 0.87%; మార్చి 2020 తర్వాత అత్యల్ప
- భారతదేశంలో యాక్టివ్ కేసలోడ్ 2,92,206; 192 రోజుల్లో అతి తక్కువ
- రికవరీ రేటు ప్రస్తుతం 97.81%; మార్చి 2020 తర్వాత అత్యధికం
- గత 24 గంటలలో కోలుకున్నవారు 26,030. దీనితో మొత్తం కోలుకున్న వారి సంఖ్య 3,29,58,002 కు చేరిక.
- వారపు పాజిటివిటి రేటు 1.88 శాతం. ఇది గత 95 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 1.42 శాతం. ఇది గత 29 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 56.57 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ప్రధాన మంత్రి కార్యాలయం
క్వాడ్ నేతల శిఖర సమ్మేళనం లో ప్రధాన మంత్రి శ్రీ నరేంద్ర మోదీ ప్రారంభోపన్యాసం
శ్రేష్ఠులారా,
ప్రధాని శ్రీ కిశిదా, ప్రధాని శ్రీ ఎంథనీ అల్బానీజ్ మరియు అధ్యక్షుడు శ్రీ బైడెన్,
ప్రధాని శ్రీ కిశిదా గారు, మీ అద్భుతమైన ఆతిథ్యాని కి గాను మీకు అనేకానేక ధన్యవాదాలు. ఈ రోజు న టోక్యో లో మిత్రుల మధ్య ఉండడం అనేది నాకు చాలా సంతోషాన్ని కలిగిస్తోంది.
అన్నింటి కంటే ముందు గా, ఎన్నికల లో గెలిచినందుకు ప్రధాని శ్రీ ఎంథనీ అల్బానీజ్ కు నేను అభినందన లు తెలియజేస్తున్నాను. మీరు పదవీ ప్రమాణాన్ని స్వీకరించిన తరువాత కేవలం 24 గంటలకే మాతో భేటీ కావడం అనేది క్వాడ్ మైత్రి యొక్క బలాన్ని, మరి అంతేకాకుండా క్వాడ్ అంటే మీకు ఉన్నటువంటి వచనబద్ధత ను సూచిస్తున్నది.
శ్రేష్ఠులారా,
ఇంత తక్కువ కాలం లో, క్వాడ్ ప్రపంచ రంగస్థలం పైన ఒక ముఖ్య స్థానాన్ని దక్కించుకొన్నది.
ప్రస్తుతం క్వాడ్ యొక్క పరిధి విస్తరించింది; మరి ఈ స్వరూపం ప్రభావవంతం గా కూడాను మారిపోయింది.
మన పరస్పర విశ్వాసం, మన దృఢ సంకల్పం ప్రజాస్వామిక శక్తుల కు కొత్త బలాన్ని, ఉత్సాహాన్ని ఇస్తున్నాయి.
క్వాడ్ స్థాయి లో మన పరస్పర సహకారం అనేది సేచ్ఛాయుతమైనటు వంటి, తెరచి ఉంచినటువంటి, సమ్మిళితమైనటు వంటి ఇండో-పసిఫిక్ రీజియన్ కు ఒక ఉత్తేజాన్ని అందిస్తోంది. అదే మనందరి ఉమ్మడి లక్ష్యం గా ఉంది.
కోవిడ్-19 తాలూకు ప్రతికూల పరిస్థితుల లో మనం టీకామందు అందజేత, శీతోష్ణస్థితి సంబంధి కార్యాచరణ, చెక్కు చెదరని సరఫరా వ్యవస్థ, విపత్తు వేళ లో ప్రతిస్పందన మరియు ఆర్థిక సహకారం ల వంటి అనేక రంగాల లో మన మధ్య సహకారాన్ని పెంచుకున్నాం. ఇండో-పసిఫిక్ రీజియన్ కోసం క్వాడ్ ఒక నిర్మాణాత్మకమైన కార్యక్రమాల సరళి తో ముందుకు సాగుతోంది.
ఇండో-పసిఫిక్ రిజియన్ కోసం క్వాడ్ ఒక నిర్మాణాత్మకమైన కార్యక్రమాల సరళి తో ముందుకు సాగుతోంది.
ఇది ‘మంచి కోసం బలం’ గా క్వాడ్ యొక్క ఇమేజి మరింత గా బలోపేతం అవుతూ ఉంటుంది.
మీకు చాలా చాలా ధన్యవాదాలు
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
భూ శా స్త్ర మంత్రిత్వ శాఖ
సముద్ర కాలుష్యం
ఎంఓఈఎస్ అనుబంధ కార్యాలయం అయిన నేషనల్ సెంటర్ ఫర్ కోస్టల్ రీసెర్చ్  తీరప్రాంత జలాల్లో 10 మీటర్ల లోతు వద్ద నీటి నాణ్యత గల బోయ్లను మోహరించడం ద్వారా తీరప్రాంత నీటి నాణ్యతను ఎప్పటికప్పుడు తెలుసుకుంటుంది. సేకరించిన డేటాను రాష్ట్ర కాలుష్య నియంత్రణ బోర్డులతో పంచుకుంటారు.
తీరప్రాంత కాలుష్య నివారణకు కార్యాచరణ ప్రణాళికను రూపొందించాలని కేంద్ర కాలుష్య నియంత్రణ మండలి  అన్ని తీరప్రాంత రాష్ట్ర కాలుష్య నియంత్రణ బోర్డులు  మరియు కేంద్రపాలిత ప్రాంతాల కాలుష్య నియంత్రణ కమిటీలు ని నిర్దేశించాయి. ఈ కార్యక్రమంలో ఎన్సిసిఆర్,ఎంఓఈఎస్ ఈ కార్యక్రమంలో ఎస్పిసిబిలు మరియు పిసిసిలకు సహాయం చేస్తాయి.
శాస్త్రీయ మరియు పరిశోధన సామర్థ్యాలను పెంపొందించడానికి ఎన్సిసిఆర్ అనేక కార్యక్రమాలను చేపట్టింది.
i. నిరంతర నీటి నాణ్యత పరిశీలనల కోసం తీరం వెంబడి నీటి నాణ్యత బోయ్ల నెట్వర్క్ని ఏర్పాటు చేశాయి.
ii. జీవ నమూనాల గుర్తింపు మరియు విశ్లేషణల సాంప్రదాయ పద్ధతులతో పాటు పరమాణు సాధనాల ఉపయోగం వంటి అధునాతన సాంకేతికతలు ఉపయోగించబడుతున్నాయి.
iii. ప్రపంచంలోని ప్రముఖ ఓషనోగ్రఫీ ఇన్ఫెక్షన్లతో సహకారాలు 
iv. మెరైన్ స్పేషియల్ ప్లానింగ్, మెరైన్ లిట్టర్ మానిటరింగ్, కోస్టల్ ఫ్లడింగ్ వంటి కొత్త పరిశోధనలు ప్రారంభించబడ్డాయి.
కింది చర్యలు అమలు చేయబడుతున్నాయి:
i. సముద్ర కాలుష్యాన్ని తగ్గించేందుకు తీర ప్రాంత రాష్ట్రాలు మరియు కేంద్ర పాలిత ప్రాంతాల ద్వారా కార్యాచరణ ప్రణాళికలను సిద్ధం చేయడం.
ii. తీరప్రాంత నీటి నాణ్యతను తెలుసుకునేందుకునీటి నాణ్యత బోయ్ల విస్తరణ.
iii. ప్రస్తుతం ఉన్న ప్రమాణాలకు సంబంధించి సమ్మతిని తనిఖీ చేయడానికి మరియు తీరప్రాంత జలాల క్షీణతను భారత ప్రమాణాలను నవీకరించడానికి తీరం వెంబడి అధ్యయనం చేయడానికి శాస్త్రీయ కసరత్తు చేపట్టబడింది. బీచ్లు మరియు తీర ప్రాంతాలను శుభ్రంగా ఉంచడానికి ప్రజలకు మరియు వాటాదారులకు అవగాహన కల్పించడానికి క్లీన్ కోస్ట్ క్యాంపెయిన్లు క్రమం తప్పకుండా చేపడతారు.
ఎర్త్ సైన్సెస్ మంత్రిత్వ శాఖ మరియు సైన్స్ & టెక్నాలజీ సహాయ మంత్రి  డా. జితేంద్ర సింగ్ ఈరోజు లోక్సభలో లిఖితపూర్వక సమాధానాన్ని అందించారు.
ప్రధాన మంత్రి కార్యాలయం
ప్రపంచ సంస్కృత దినం సందర్భం లో శుభాకాంక్షల ను తెలిపిన ప్రధాన మంత్రి
ఈ సందర్భాన్ని వేడుక వలె జరుపుకోవడం లో భాగం గా, సంస్కృతం లో ఒక వాక్యాన్ని శేర్ చేయండి అంటూ అందరికి విజ్ఞప్తి చేసిన ప్రధాన మంత్రి
ప్రపంచ సంస్కృత దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. సంస్కృతం పట్ల మక్కువ కలిగి ఉన్న వారందరికీ ఆయన ప్రశంసల ను వ్యక్తం చేశారు. ఈ సందర్భాన్ని వేడుక వలె జరుపుకోవడం లో భాగం గా, సంస్కృతం లో ఒక వాక్యాన్ని ప్రతి ఒక్కరు శేర్ చేయండి అంటూ ప్రధాన మంత్రి విజ్ఞప్తి చేశారు.
సామాజిక మాధ్యం ‘X’ లో కొన్ని పోస్ట్ లను ప్రధాన మంత్రి పెడుతూ, వాటిలో -
“ విశ్వ సంస్కృత్ దివసే మమ శుభకామనాః . అహం సర్వాన్ అభినందామి యే ఏతదర్థం భావుకాః సంతి . సంస్కృతేన్ సహ భారతస్య సంబంధః విశిష్టః .’’
‘‘ ప్రపంచ సంస్కృత దినం సందర్భం లో ఇవే అభినందన లు. ఆ భాష పట్ల మక్కువ ను కలిగి ఉన్న వారందరి కి నేను ప్రశంస ను వ్యక్తం చేస్తున్నాను. భారతదేశాని కి సంస్కృతం తో చాలా విశిష్టమైనటువంటి సంబంధం ఉన్నది. ఈ గొప్ప భాష ను వేడుక వలె జరుపుకోవడం లో భాగం గా, సంస్కృతం లో ఒక వాక్యాన్ని శేర్ చేయండి అంటూ మిమ్మల్ని నేను కోరుతున్నాను. ఈ క్రింద కనిపించే ఒక పోస్టు లో, నేను సైతం ఒక వాక్యాన్ని శేర్ చేస్తున్నాను. #CelebratingSanskrit ను ఉపయోగించడం మరచిపోకండి. ’’
“ అగ్రిమ దినేషు భారతం జి20 సమ్మేళనస్య ఆతిథ్యం కరిష్యతి. సంపూర్ణవిశ్వతః జనాః భారతమ్ ఆగమిష్యన్తి. అస్మాకం శ్రేష్ఠసంస్కృతిం జ్ఞాస్యంతి చ. #CelebratingSanskrit ” అని పేర్కొన్నారు.
ప్రధాన మంత్రి కార్యాలయం
మణిపూర్ ప్రజలకు ప్రధాని రాష్ట్ర ఆవిర్భావ దినోత్సవ శుభాకాంక్షలు
ప్రధానమంత్రి శ్రీ నరేంద్ర మోదీ మణిపూర్ ప్రజలకు రాష్ట్ర ఆవిర్భావ దినోత్సవ శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“మణిపూర్ ప్రజలకు రాష్ట్రావతరణ దినోత్సవ శుభాకాంక్షలు. కొన్నేళ్లుగా రాష్ట్రం అనేక అంశాలలో ప్రగతి పథంలో పయనిస్తోంది. ఈ నేపథ్యంలో రాష్ట్ర ప్రజల ఆకాంక్షలన్నీ సత్వరం నెరవేరాలని, భారత ప్రగతి పయనాన్ని బలోపేతం చేయడంలో మణిపూర్ తనవంతు కృషిని కొనసాగించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
జల శక్తి మంత్రిత్వ శాఖ
తాగునీటి నాణ్యతను పరీక్షించడానికి పోర్టబుల్ పరికరాలను అభివృద్ధి చేయడానికి వినూత్న పోటీని ప్రకటించిన జాతీయ జల్ జీవన్ మిషన్
తాగునీటి నాణ్యతను పరీక్షించడానికి పోర్టబుల్ పరికరాలను అభివృద్ధి చేయడానికి వినూత్న పోటీని నిర్వహిస్తున్నట్టు జాతీయ జల్ జీవన్ మిషన్ ప్రకటించింది. పరిశ్రమల ప్రోత్సాహ మరియు అంతర్గత వాణిజ్య మంత్రిత్వ శాఖతో కలసి జల్ జీవన్ మిషన్ ఈ పోటీని నిర్వహించనున్నది. తాగునీటి నాణ్యతను ఖచ్చితంగా ఇళ్లతో తో సహా ఎక్కడైనా పరీక్షించడానికి పరికరాలను తక్కువ ఖర్చుతో సులువుగా ఉపయోగించడానికి వీలుగా వినూత్నంగా రూపకల్పన చేయాలన్న లక్ష్యంతో ఈ పోటీని నిర్వహించాలని నిర్ణయించారు.
కేంద్రప్రభుత్వం అత్యధిక ప్రాధాన్యతను ఇస్తూ అమలు చేస్తున్న జల్ జీవన్ మిషన్ లో తాగునీటి నాణ్యత ప్రధాన అంశంగా ఉంది. నీటి నాణ్యతను వివిధ ప్రాంతాలు, దశలలో నిర్వహించి నీరు కలుషితం కాకుండా చూడడానికి అవసరమైన చర్యలను రూపొందించడానికి ఈ పోటీని నిర్వహించనున్నారు,
2020 డిసెంబర్ 23వ తేదీన జల్ జీవన్ మిషన్ ప్రారంభం అయ్యింది. ఈ పథకం కింద ఇంతవరకు 2.90 గృహాలకు కొళాయి కనెక్షన్ ఇవ్వడం జరిగింది. దీనితో గ్రామీణ ప్రాంతాలలో కొళాయి కనెక్షన్లు ఉన్న గృహాల సంఖ్య 3.23 కోట్ల  నుంచి 6.13 కోట్లకు  చేరింది. ఇంతేకాకుండా దేశంలో 20 జిల్లాలు, 425 బ్లాకులు, 34 వేల గ్రామ పంచాయతీలు, గ్రామీణ ప్రాంతాలలో 64 వేల గ్రామాలు కొళాయి కనెక్షన్లను కలిగి వున్నాయి.
కొళాయి ద్వారా సరఫరా అవుతున్ననీటి నాణ్యతను పరీక్షించడానికి అవకాశం లేకపోవడంతో ప్రజలు నీరు తాగడానికి సందేహిస్తున్నారు. పట్టణ ప్రాంతాలలో కూడా ప్రజలు అదనంగా ఖర్చు చేసి నీటి శుద్ధి పరికరాలను ఏర్పాటు చేసుకోవలసి వస్తున్నది. ఈ అంశాలను దృష్టిలో ఉంచుకుని నీటి నాణ్యత పరికరాల ఉత్పత్తి కోసం పోటీని నిర్వహించాలని నిర్ణయించారు. తక్కువ ఖర్చుతో వినూత్నంగా ఎక్కడికి అయినా తీసుకొని వెళ్లే పరికరాల తయారీ ఈ పోటీ ముఖ్య లక్ష్యంగా ఉంటుంది.
గ్రామీణ ప్రాంతాలలో భూగర్భ  ఉపరితల  జల వనరుల నుంచి తారునీటిని సరఫరా చేస్తున్నారు. అయితే, భూగర్భ జల వనరులు తగ్గడంతో ఉపరితల జల వనరుల వినియోగం గణనీయంగా పెరుగుతున్నది. గ్రామీణ ప్రాంతాలలో భూగర్భ, ఉపరితల జల వనరుల నాణ్యతను ప్రాంతాలవారీగా పరీక్షించి తాగు నీటిని సరఫరా చేయవలసి వుంది. నీటి సరఫరాపై 2019లో రూపొందించిన మార్గదర్శకాల్లో నీటి నాణ్యత ప్రమాణాలను నిర్ణయించారు. బి ఐ ఎస్ ఐ ఎస్ 2019 BIS IS 10500: 2012 మరియు ఆ తరువాత చేసిన సవరణల ప్రకారం నీటి నాణ్యత వుండవలసి ఉంటుంది.
2024 నాటికి ప్రాంతంలో గ్రామీణ ప్రాంతంలో ప్రతి ఇల్లు కొళాయి కనెక్షన్ కలిగి ఉండాలన్న లక్ష్యంతో రాష్ట్రాల భాగస్వామ్యంతో నిరంతరం దీర్ఘ కాలంపాటు తాగు నీరు సరఫరా చేయాలన్న లక్ష్యంతో జల్ జీవన్ మిషన్ అమలు జరుగుతున్నది.
లక్ష్య సాధనకు ఉపకరించే వినూత్న పరికరాలను అభివృద్ధి చేసి ప్రజా ఉద్యమంలో భాగస్వాములు కావాలని జల్ జీవన్ మిషన్ కోరింది. పోటీకి సంబంధించి పూర్తి వివరాలు ఆన్ లైన్ లో నమోదుకు http://bit.ly/37JpBHv దర్శించ వచ్చును.
ప్రధాన మంత్రి కార్యాలయం
డాక్టర్శ్రీ దేవీసింహ్ శెఖావత్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
పూర్వ రాష్ట్రపతి శ్రీమతి ప్రతిభ దేవీసింహ్ పాటిల్ యొక్క భర్త డాక్టర్ శ్రీ దేవీసింహ్ శెఖావత్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘డాక్టర్ దేవీసింహ్ శెఖావత్ గారి మరణం తో మన పూర్వ రాష్ట్రపతి శ్రీమతి ప్రతిభ పాటిల్ గారికి మరియు ఆమె యొక్క కుటుంబానికి కలిగిన శోకం లో నేను పాలుపంచుకొంటున్నాను. డాక్టర్ దేవీసింహ్ శెఖావత్ గారు అనేక సాముదాయిక సేవ సంబంధి ప్రయాస ల ద్వారా సమాజం పై తనదైనటువంటి ముద్ర ను వీడి వెళ్లారు. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
'గోవా విముక్తి దినోత్సవం' సందర్భంగా ఆ రాష్ట్ర ప్రజలకు ప్రధాని శుభాకాంక్షలు
'గోవా విముక్తి దినోత్సవం' సందర్భంగా ఆ రాష్ట్ర ప్రజలకు శుభాకాంక్షలు తెలుపుతూ ప్రధాని శ్రీ నరేంద్ర మోదీ ట్వీట్ చేశారు.
"ఈ ప్రత్యేక దినోత్సవం సందర్భంగా, గోవా సోదరసోదరీమణులకు అభినందనలు. గోవా స్వేచ్ఛ కోసం పోరాడినవారి ధైర్యాన్ని సగర్వంగా గుర్తు చేసుకుందాం. భవిష్యత్తులోనూ గోవా ప్రగతి కొనసాగాలని భగవంతుడిని వేడుకుంటున్నా"
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.03 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.97 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,03,90,980
|
|
అందుబాటులోని నిల్వలు
|
|
16,97,30,191
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.03 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.97 కోట్లకుపైగా  నిల్వలు అందుబాటులో ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ
కేంద్ర ఈశాన్య ప్రాంత అభివృద్ధి మంత్రిత్వ శాఖ ఆధ్వర్యంలో 'ఉమెన్ యూనిటీ ఎస్హెచ్జీ ఫెడరేషన్' నైపుణ్యాభివృద్ధి, నైపుణ్యత పెంపు శిక్షణా కార్యక్రమం
మణిపూర్ రాష్ట్రంలోని చురాచంద్పూర్లోని ఛోతే గ్రామంలో 'ఉమెన్ యూనిటీ ఎస్హెచ్జీ ఫెడరేషన్'  ఒక శిక్షణా కార్యక్రమాన్ని ప్రారంభించింది. మణిపూర్లోని ఇంఫాల్లో ఎంఎస్ఎంఈ డెవలప్మెంట్ ఇన్స్టిట్యూట్  సహకారంతో స్కిల్ డెవలప్మెంట్ అప్ గ్రేడేషన్ శిక్షణా కార్యక్రమం, సామర్థ్య పెంపు శిక్షణా కార్యక్రమం నిర్వహించింది. ఈ శిక్షణా కార్యక్రమాన్ని ఛోతే గ్రామంలో.. కేంద్ర సూక్ష్మ, చిన్న, మధ్య తరహా పరిశ్రమల శాఖ పరిధిలోని ఎంఎస్ఎంఈ అభివృద్ధి ఇన్స్టిట్యూట్ డైరెక్టర్ శ్రీ థోంగ్ఖోలున్ బైట్ ప్రారంభించారు. ఈ సమావేశాన్ని మెర్సీ డిమ్డైలాంగ్ ఎస్హెచ్జీ ఏర్పాటు చేసింది. ఇందులో భాగంగానే ప్రాసెసింగ్ యూనిట్, శిక్షణ కార్యక్రమం కూడా ప్రారంభించబడింది. శిక్షణ సంబంధించిన బ్యానర్ రిబ్బన్ కటింగ్తో కార్యక్రమాన్ని
ఎంఎస్ఎంఈ డెవలప్మెంట్ ఇన్స్టిట్యూట్ డైరెక్టర్ శ్రీ థోంగ్ఖోలున్ బైట్ ప్రారంభించారు. ప్రారంభ వేడుకల్లో ఛోతే గ్రామం అధినేత , చర్చి పెద్దలు, సీడీసీఆర్ఎంఎస్ చురచంద్పూర్ అధికారులు, ఎస్హెచ్జీ ఫెడరేషన్ చీఫ్ థాయోజాత్రా చోథే తదితరులు పాల్గొన్నారు. రాష్ట్ర జౌళి మంత్రిత్వ శాఖ ఆధ్వర్యంలోని వీవర్స్ సర్వీస్ సెంటర్తో సంప్రదింపుల మేరకు మూడు నెలల పాటు శిక్షణ కార్యక్రమం నిర్వహించబడుతుంది, ఇది జనవరి 2వ వారంలో ప్రారంభమవుతుంది. ఎస్హెచ్జిలో ఆదాయ ఆర్జన కోసం టెక్స్టైల్ ఎలా వేగంగా వృద్ధి చెందుదన్న విషయమై ఆయన ఇక్కడ ప్రధానంగా వివరించారు, వీవింగ్, టైలరింగ్, ట్రైనింగ్ కమ్ ప్రొడక్షన్ సెంటర్ కోసం నిర్వహించబడే అన్ని రకాల శిక్షణలు, ఫైనాన్షియల్ మేనేజ్మెంట్ & ఎఫ్పీఓగా పనిచేయడం కూడా నేర్పించబడుతుందని కూడా ఆయన ఇక్కడ వివరించారు.
ప్రధాన మంత్రి కార్యాలయం
పూర్వ రాష్ట్రపతిశ్రీ రామ్ నాథ్ కోవింద్ కు ఆయన పుట్టిన రోజు న శుభాకాంక్షల ను తెలియజేసిన ప్రధానమంత్రి
పూర్వ రాష్ట్రపతి శ్రీ రామ్ నాథ్ కోవింద్ కు ఆయన పుట్టిన రోజు న శుభాకాంక్షల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధానమంత్రి ఎక్స్ లో ఒక పోస్ట్ ను పెడుతూ, అందులో -
‘‘పూర్వ రాష్ట్రపతి శ్రీ @ramnathkovind గారి కి ఆయన జన్మదినం సందర్భం లో ఇవే శుభాకాంక్షలు. ఆయన యొక్క మార్గదర్శకమైనటువంటి నాయకత్వం మరియు దేశ ప్రజల పట్ల ఆయన కనబరచిన అంకిత భావం ఒక చెరగని ముద్ర ను వేశాయి. ఆయన యొక్క వివేకం మరియు నమ్రత లు ప్రజల ను ఎప్పటికీ ప్రభావితం చేసేటటువంటివి గా ఉన్నాయి. ఆయన కు దీర్ఘాయుష్సు మరియు ఆరోగ్యవంతమైన జీవనం ప్రసాదించాలని ఆ ఈశ్వరుడిని ప్రార్థిస్తున్నాను.’’ అని పేర్కొన్నారు.